钦定古今图书集成/明伦汇编/官常典/第730卷 > 粘割贞
## 钦定古今图书集成/明伦汇编/官常典/第730卷 > 粘割贞

按《金史忠义传》：“贞本名抄合，西南路招讨司人。大定
二十八年进士，历教授、主簿，用荐举除河北大名提
刑知事，察廉迁都转运户籍判官，累官泰定军节度
副使。丁父忧，服阕，除德兴、治中、宣德州刺史。贞祐元年十二月，贞以礼部郎中摄国子祭酒，与恩州刺史，
摄武卫军副都指挥使粘割合达河间府判官，摄同”
知顺天军节度使事梅只乞奴，保州录事摄永定节
度副使伯德《张奴》出议和事。二年，和议成，赏银二百
两、重币十端、“玉吐鹘。”改户部侍郎，历沁南、河平、镇南、
集庆、汾阳军节度使。贞祐四年，改昭义军，充潞州经
略使。兴定二年，入为工部尚书，由寿州伐宋，攻正阳
有功，权元帅左都监，守晋安府。兴定三年十一月，城
破，贞与府官十馀人皆死之。